Juana Gómez

Francisca Gómez, Juana Gómez ezizenez ezagunagoa (Viña del Mar, Txile, 1980), txiletar artista, zeramikagilea eta diseinatzaile grafikoa da. Bere lanean argazkigintzarekin eta brodatuarekin esperimentatu du. Bere lanak Txilen, Mexikon, Ingalaterran, Turkian eta Hong Kongen egon dira ikusgai.

 Bizitza pertsonala 
Viña del Mar-en jaio zen, familia katoliko batean. Bere ama eta amona brodatzaileak dira, horrek eragina izan du Juana Gómezek brodatuarekin eta ehunarekin duen harremanean.

Benjamín Labatut idazlearen bikotekidea da, eta alaba bat du.

 Ibilbide artistikoa 
2005ean Txileko Unibertsitate Katolikoan amaitu zituen Arte ikasketak, baina hamar urte geroago hasi zen lanean.​ 12 urtez lan egin zuen diseinatzaile grafiko gisa, bai eta zenbai argitalpen-proiektutan ere, besteak beste Revista Paula aldizkarian.

 Ehun-lanak 
2016an, Santiagoko Isabel Croxatto galerian eginiko Constructal erakusketan, bere lehen lan artistikoak erakutsi zituen. Bertan, giza gorputzari eta bere eraketa organikoari buruzko argazkiak eta brodatutako ehunak erakutsi zituen. 2017an,bere lehen nazioarteko erakusketa izan zuen, Michael Hoppen Galleryn, Londresen. 2019an inauguratu zuen bere lehen bakarkako erakusketa Santiagoko NAC galerian, Sacrificio, Nicole Andreuren zuzendaritzapean. 2022an, beste erakusketa bat izan zuen galeria berean, La segunda piel izenekoa.

Katalina Mena idazle eta kritikariak honela deskribatu du bere lana: «Natura gobernatzen duten eta maila desberdinetan —gorputzaren zirkulazio-sisteman, hirietan, zuhaitz baten hostoan edo ibai batean— errepikatzen eta hedatzen diren oinarrizko egiturak ehungintzako hizkuntza batera itzultzeko saiakera da, hau da, Gómezek interkonexio-bilbetzat hartzen duen oinarrizko patroi edo diseinu hori azaltzeko ahalegina». Honela azaltzen du prozesua Juana Gomezek: «Neure gorputzaren argazkia erabiltzen dut euskarri gisa, eta brodatuekin eraldatzen dut, patroi organikoak erreplikatzeko: neurona-sareak, arnasketa-zirkuituak, sustraiak. Hariaren bidez, gizakiaren eta naturaren, barnekoaren eta kanpokoaren arteko jarraitutasuna agerian utzi nahi dut».

Artistak berak azaltzen du, bere portafolioan, nola ulertzen duen bere lana:«Nire lana izaki bizidunak eta mundu inorganikoa egituratzeko eta eraikitzeko modua zehazten duten naturaren prozesuak behatzetik sortzen da. Funtsezko lege bat dago, hosto baten nerbiazioetan, ibai baten eta haren adarren ibilguan, gizakien nerbio-sistema zentralean, itsaslasterretan eta Interneteko komunikazio-sareetan ikus daitekeena. Mikroa makroarekin eta kanpoko mundua barrukoarekin lotzen dituen hizkuntza komun hori deszifratzeak aukera ematen du esparru desberdinetan —bizigabean, biologikoan, sozialean eta kulturalean— eragina duen patroi bat bereizteko. Patroi horrek etengabe eragiten digu, ia kontziente ez garela, eta eguneroko hainbat alderdi zuzentzen ditu, hala nola hirian egiten ditugun joan-etorriak edo gure ametsen sinbologia. Bere funtsa gauzek erresistentzia txikieneko bidetik isurtzeko duten joeran datza».

 Zeramikako lana 
2022an, O 'Higgins eskualdean denboraldi bat eman ondoren, Pelusa Rosenthal geologo eta zeramikagilearekin kolaboratzen hasi zen. Horrezkero, zeramika eskolak ematen ditu NAC galerian duen tailerrean.

 Nazioarteko aitorpena 
Nazioarteko zenbait azokatan parte hartu du, hala nola Photo London, Photo Paris, Art Central Hong Kong y Art Lima.​ Zenbait bilduma pribatu bere lanen jabe dira. Haien artean Txileko Colección Ca.Sa eta Singapurreko The Private Museum.

 Erreferentziak 

 Kanpo estekak 

 HOME | juanagomez, Portafolio artista chilena Juana Gómez
 PDF Portafolioa, Galería NAC
 ArtPost "Vidas": ARTISTA JUANA GÓMEZ
 ArtPost "VIDAS" JUANA GÓMEZ: SU OBRA " THE PATTERN OF ORIGIN"
 Valdano, Naiara (2018-02-23) Juana Gómez, Woman Art House

Kategoria:Txileko emakumeak
Kategoria:Txileko artistak
Kategoria:Emakume artistak